Helikaja 12. septembril
Saate fookuses on Arvo Pärdi 80. sünnipäevale pühendatud Nargenfestivali Pärdi päevad, mille kontsertidel esitati Arvo Pärdi teoseid plaadifirma ECM New Series märgi all ilmunud autoriplaatidelt. Helikaja on eetris laupäeval kell 9 ja pühapäeval kell 12.
Festivalil esinesid Eesti Filharmoonia Kammerkoor, Eesti Rahvusmeeskoor, Vox Clamantis, Voces Musicales, Collegium Musicale, Tütarlastekoor Ellerhein, Tallinna Muusikakeskkooli noortekoor, Tallinna Kammerorkester, Eesti Riiklik Sümfooniaorkester.
Kaastegevad oli hulk soliste Eestist ja mõni ka kaugemalt (sopran Patricia Rozario, organist Christopher Bowers-Broadbent).
Dirigendid olid Tõnu Kaljuste, Stephen Layton, Paul Hillier, Jaan-Eik Tulve, Risto Joost, Endrik Uksvärav ja Kaspars Putniņš.
Mõtteid Arvo Pärdi loomingust ja festivalikontsertidel kuuldust jagavad vestlusringis EMTA emeriitprofessor Ene Üleoja, EMTA professor muusikateadlane Kerri Kotta, muusikakriitik Igor Garšnek ning noor helilooja ja koorijuht Pärt Uusberg.
Helimontaaži tegi Katrin Maadik.
Saate toimetas Kersti Inno.
‟Helikaja” on eetris laupäeval, 12. septembril kell 9.05.
Kordub pühapäeval, 13. septembril kell 12.05.